સુરત જિલ્લાના માંગરોળ તાલુકાનાં કીમ ચારરસ્તા નજીક આવેલા પીપોદરા ગામ નજીક નેશનલ હાઇવે નંબર-48 પર ચાલી રહેલી ઓવરબ્રિજની કામગીરીને લઈ ભારે ટ્રાફિક જામ સર્જાતા ૫ થી ૮ કિલોમીટર લાંબી વાહનોની કટાર લાગી ગઈ હતી. છેલ્લા ત્રણ દિવસથી હાઇવે પર ટ્રાફિક જામ સર્જાતા વાહનચાલકો પરેશાન થઈ રહ્યા છે. આ ઉપરાંત નાના વાહનો આજુબાજુના ગામના આંતરિક રસ્તાઓ પરથી પસાર થતાં હોય જેને લઈ આ વિસ્તારમાં પણ ટ્રાફિક સમસ્યા સાથે ગ્રામજનોને અગવડ ઊભી થઈ રહી છે.